  Майя Бывальцева Удмурт кыллэн нуналэз азьын «Удмурт нылкышно кенеш» огазеяськон «Мон лыдӟиськисько удмурт сямен!» челлендж ялӥз. Со сярысь огазеяськонлэн «ВКонтакте» мерлыко вотэсысь огиназ ивортӥзы. Удмурт книга, газет-журнал узырмытэ кылмес но дунневаланмес. Соин ик ми удмурт сямен вераськиськом но, лыдӟиськиськом но!» «Удмурт нылкышно кенеш» огазеяськонЧеленлдже пыриськон понна «ВКонтакте» яке мукет мерлыко вотэсъёсысь ас баме удмурт книга лыдӟон дыръя лэсьтэм туспуктэмдэс интыяно. Озьы ик лыдӟиськись анай-атайдэс, песянай-песятайдэс яке нылпидэс туспуктыны яра. Книгалэн нимыз адӟиськыны кулэ Туспуктэм борды «Лыдӟиськисько удмурт сямен!» гожтоно но #Удмурткыллэннуналыз #Удмуртныкышнокенеш #Деньудмуртскогоязыка хештегъёс пуктоно. Тодэ вайытом, Удмурт кыллэн нуналэзлы Удмуртиысь йӧскалык лыдӟетъюрт онлайн-марафон но мукет ужрадъёс ортчытэ. 27-тӥ шуркынмонэ литератураез эскерись, кылосбур тодосъя кандидат Александр Шкляев 1930-тӥ аръёсы репрессиос улэ шедем удмурт гожъясьёс сярысь онлайн-лекция лыдӟоз.  Тегъёс: Мерлык Ижкар мерлыковотэс Удмуртия удмурткыл Удмуртнылкышнокенеш туспуктэм Удмурткыллэннуналэз  